
[bookmark: _Hlk99545243][bookmark: _GoBack]Pirkimo sąlygų 2 priedas „Techninė specifikacija“

SOCIALINIŲ IŠMOKŲ IŠMOKĖJIMO IR PRISTATYMO Į NAMUS PASLAUGOS
TECHNINĖ SPECIFIKACIJA 

1. Socialinių išmokų (toliau – išmokos) išmokėjimo ir pristatymo į namus paslaugos pradedamos teikti po sutarties įsigaliojimo.   
2. Išmokos jų gavėjams išmokamos ir (ar) pristatomos į namus darbo dienomis Paslaugų teikėjo darbo valandomis pagal Perkančiosios organizacijos sudarytą išmokų išmokėjimo ir (ar) pristatymo grafiką. Paslaugų tiekėjas taip pat turi užtikrinti išmokų gavėjams galimybę gauti išmokas stacionariame išmokėjimo punkte (punktuose).
3. Išmokas išmokantis ir pristatantis Paslaugų teikėjo darbuotojas turi turėti įstaigos vadovo patvirtintą darbuotojo pažymėjimą.
4. Išmokos gavėjams išmokamos ir pristatomos kiekvieną mėnesį nuo 10 dienos arba kitą dieną po pinigų (avansinio mokėjimo) gavimo į Paslaugų teikėjo sąskaitą dienos ir iki 25 mėnesio dienos. Jei pirma ir (ar) paskutinė mokėjimo diena sutampa savaitgalio ar švenčių diena, išmokos išmokamos ir pristatomos kitą darbo dieną.
4.1. Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Paslaugų teikėjas paslaugas teikia atsižvelgdamas į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam veiklos organizavimui. Šalis, kurios veiklai yra taikomi šiame punkte nustatyti ribojimai, privalo nedelsiant, bet ne vėliau kaip per 10 darbo dienų informuoti kitą šalį ir pateikti tai pagrindžiančius dokumentus. Paslaugų teikėjas yra atleidžiamas nuo civilinės atsakomybės už šioje techninėje specifikacijoje ir sutartyje nustatytų paslaugų teikimo sąlygų ir terminų nesilaikymą, jei jis yra sąlygotas valstybės ir (arba) savivaldybių priimtų sprendimų (aktų) arba su tuo susijusių ar to pasėkoje atsiradusių aplinkybių. Išnykus šiame punkte nurodytoms aplinkybėms, paslaugos yra teikiamos šioje techninėje specifikacijoje ir sutartyje nustatytomis sąlygomis ir terminais.
5. Perkančioji organizacija elektroninius išmokų mokėjimo duomenis  perduoda ir perveda išmokoms skirtas lėšas į Paslaugų teikėjo banko sąskaitą ne vėliau kaip prieš 2 (dvi) darbo dienas iki išmokų mokėjimo pradžios. Pervedama visa išmokoms skirta suma.
6. Jeigu, esant poreikiui, teisės aktų nustatyta tvarka per mėnesį turi būti išmokėtos papildomos išmokos, Perkančioji organizacija Paslaugos teikėjui pateikia elektroninius išmokų mokėjimo duomenis, pagal kuriuos Paslaugos teikėjas išmokas privalo išmokėti iki 25 mėnesio dienos.
7. Išmokos išmokamos ir pristatomos gavėjams pagal elektroniniuose mokėjimo duomenyse numatytas arba vėlesnes (ne daugiau kaip 5 darbo dienas) mokėjimo dienas.
[bookmark: _Hlk141427066]8. Išmokos gavėjams išmokamos ir pristatomos į namus pagal Perkančiosios organizacijos Paslaugų teikėjui pateiktus elektroninius išmokų mokėjimo duomenis. Elektroninių išmokų duomenų mainų formatas – XML rinkmenos, duomenų keitimasis vyksta elektroniniu paštu ar kitu duomenų keitimosi būdu, kuris aptariamas atskiru Perkančiosios organizacijos ir Paslaugų tiekėjo susitarimu, pagal techninėje specifikacijoje nurodytą XML rinkmenų struktūrą. Esant poreikiui, elektroninių socialinių išmokų mokėjimo duomenų formatas ir struktūra gali būti keičiama tik iš anksto suderinus (ne vėliau kaip prieš 1 mėnesį)  galimus formato, struktūros pakeitimus bei terminus su Paslaugų teikėju. 
9. Paslaugų teikėjas, gavęs elektroninius išmokų mokėjimo duomenis, turi atspausdinti išmokų išmokėjimo kvitus atskirai kiekvienam išmokų gavėjui. 
10. Išmokų mokėjimo kvite turi būti nurodytas dokumento pavadinimas, Paslaugų teikėjo pavadinimas, kodas, išmokos mokėjimo data, mėnuo, už kurį mokama išmoka, išmokos gavėjo vardas, pavardė, asmens kodas, adresas, išmokamos išmokos dydis ir visų išmokamų išmokų suma, išmoką išmokėjusio Paslaugų teikėjo darbuotojo pareigų pavadinimas, vardas, pavardė ir parašas.
11. Kvituose turi būti nurodyta jų serija ir numeris. 
12. Kvitai turi būti spausdinami ir įteikiami išmokos gavėjams. Atspausdintame kvite asmens kodas nespausdinamas. Taisyti įrašus kvite draudžiama.
13. Išmokos mokamos gavėjui pateikus asmens tapatybę patvirtinantį dokumentą išmokos gavėjui pasirašant išmokos mokėjimo kvite ir nurodant gavimo datą bei vardą ir pavardę. Išmoką išmokantis Paslaugų teikėjo darbuotojas pasirašo išmokos išmokėjimo kvite, nurodydamas savo pareigas, vardą, pavardę
14. Jei elektroniniuose išmokų mokėjimo duomenyse mokėjimo apylinkė nurodyta 0, išmokos mokamos stacionariame punkte, jei mokėjimo apylinkė >0, pristatomos į namus.
15. Išmoką mokant išmokos gavėjo globėjui ar įgaliotam asmeniui, šis pateikia savo asmens tapatybę patvirtinantį dokumentą, teismo nutartį arba teisės aktų nustatyta tvarka patvirtintą įgaliojimą. Šiuo atveju kvite nurodoma atstovavimo dokumentas (teismo nutartis, įgaliojimas ar kt.), data ir (ar) Nr. 
16. Informacija apie išmokų išmokėjimą/neišmokėjimą kartu su gavėjų, kuriems nebuvo išmokėtos išmokos vardiniu sąrašu pateikiama perdavimo-priėmimo aktu elektroniniu paštu.
17. Ne vėliau kaip iki mokėjimo mėnesio paskutinės darbo dienos Perkančioji organizacija perveda likusią išmokų sumą Paslaugų tiekėjui arba Paslaugų teikėjas grąžina neišmokėtų išmokų likutį Perkančiajai organizacijai.  
18. Paslaugų tiekėjas užtikrina teikiamų paslaugų kokybę bei asmens duomenų apsaugą.
19. Elektroninių išmokų duomenų mainų XML rinkmenos privalo būti suformuotos pagal šiuos reikalavimus:
19.1. rinkmenos pavadinimas turi būti sudarytas pagal tokį šabloną:
ps_xx_[POŽYMIS]_YYMMDD_XXX.xml, 
kur ps – konstanta; 
xx – Perkančiajai organizacijai  suteiktas rinkmenos identifikatorius, šiuo atveju ___;
[POŽYMIS] – galimos reikšmės tk (tikslinės kompensacijos), vp (vienkartinės, tikslinės, periodinės ir sąlyginės pašalpos iš savivaldybės biudžeto lėšų), pm (parama mokinio reikmenims); sp (socialinės pašalpos, kieto kuro kompensacijos, atliekų kompensacijos, pagalbos pinigai ir kt.); iv (išmokos vaikams); vi (vienkartinės išmokos vaikui ir nėščioms moterims).
YYMMDD – formavimo data; 
XXX – porcijos numeris, nuo 1 iki n;
19.2. kiekviena elektroninių išmokų mokėjimo duomenų rinkmena atskirai suspaudžiama ir pateikiama ZIP arba lygiaverčiu formatu.
[bookmark: _Hlk504727065]20. Paslaugų teikėjas laikydamasis techninėje specifikacijoje nurodytos duomenų pateikimo tvarkos pateikia užpildytą elektroninę duomenų bylą (as) (nurodomos faktinio išmokėjimo datos, neišmokėjimo priežasties kodai ir / arba išmokėjimo pagal įgaliojimą požymis) per 2 darbo dienas nuo išmokų išmokėjimo dienos, bet ne vėliau kaip iki kiekvieno mėnesio 28 dienos pagal šiuos reikalavimus:
20.1. rinkmenos pavadinimas turi būti sudarytas pagal tokį šabloną:
Fps_xx_[POŽYMIS]_YYMMDD_XXX.xml, kur F nurodo, kad tai yra Paslaugų teikėjo grąžinama rinkmena, visos kitos rinkmenos pavadinimo reikšmės atitinka Perkančiosios organizacijos perduotos rinkmenos pavadinimo reikšmes; 
20.2. XML rinkmenų struktūra turi atitikti techninėje specifikacijoje pateiktą duomenų struktūrą;
20.3. duomenys koduojami naudojant „Win1257“ kodų lentelę;
20.4. kiekviena elektroninių išmokų mokėjimo duomenų rinkmena atskirai suspaudžiama ir pateikiama ZIP arba lygiaverčiu formatu.
21. Paslaugų teikėjas, baigęs mokėti išmokas, Perkančiosios organizacijos atsakingam darbuotojui pateikia gavėjų, kuriems nebuvo / buvo išmokėtos išmokos, sąrašus, išmokų mokėjimo duomenų rinkmenas ir perdavimo ir priėmimo aktą.
22. Elektroninių išmokų mokėjimo XML rinkmenų duomenų struktūra privalo būti sekanti:

<!ELEMENT ZinB (Line+)>
<!-- 
vsdfv		Kodas XX
imon_pavad 	Reikšmė „Perkančiosios organizacijos pavadinimas”
imon_kodas 	Reikšmė „_____________” (Perkančiosios organizacijos įstaigos kodas)  
z_metai	Ataskaitiniai metai
z_menuo 	Ataskaitinis mėnuo
z_suma	Bendroji suma
z_zin_skc 	Bendras žiniaraščių skaičius
z_eil_skc 	Bendras eilučių skaičius
[bookmark: OLE_LINK2][bookmark: OLE_LINK1]pcv_id		Tarnybinis laukas (kodas, maksimalus ilgis yra 2 ženklai)
>
<!ATTLIST ZinB
-vsdfv  CDATA #REQUIRED
imon_pavad CDATA #IMPLIED
imon_kodas CDATA #REQUIRED
z_metai CDATA #REQUIRED
z_menuo CDATA #REQUIRED
z_suma CDATA #REQUIRED
z_zin_skc CDATA #REQUIRED
z_eil_skc CDATA #REQUIRED
pvc_id CDATA # REQUIRED >

<!ELEMENT Zin (Line+)>
<!-- 
zin_num	Žiniaraščio numeris 
eil_suma	Bendroji žiniaraščio eilučių suma
eil_num 	Žiniaraščio eilučių skaičius
padal_kodas 	Paslaugų teikėjo padalinio kodas arba reikšmė “0”. 
imon_diena 	Mokėjimo diena
mok_apyl	Mokėjimo apylinkė (0 – išmokėjimas punkte, >0 – pristatymas į namus)  
pasl_proc	Paslaugos procentas – nepildoma
 -->
<!ATTLIST Zin
zin_num CDATA #REQUIRED
eil_suma CDATA #REQUIRED
eil_num CDATA #REQUIRED
padal_kodas CDATA # IMPLIED
imon_diena CDATA #IMPLIED
mok_apyl CDATA #IMPLIED	
pasl_proc CDATA #IMPLIED	

<!-- Žiniaraščio eilute -->
<!ELEMENT Line EMPTY>
<!--
ze_id		Žiniaraščio eilutės ID socialinės apskaitos sistemoje „Parama“
nr 		Kvito numeris pppppZZZnn, kur ppppp – padalinio / išmokėjimo punkto numeris, ZZZ – žiniaraščio numeris, nn – eilutės žiniaraštyje numeris
asm_k 		Asmens kodo paskutiniai aštuoni simboliai 
pens_byla	Bylos Nr. – pildoma tik tikslinėms kompensacijoms, jeigu nepildoma, reikšmė „0“
adr 		Adresas
vardas 		Vardas
pavarde 	Pavardė
ism_ein_suma	Einamojo mėn. suma 
ism_pra_suma 	Praeito laikotarpio suma – pildoma tik tikslinėms kompensacijoms, kitais atvejais „0.00“
ism_data	Faktinio išmokėjimo data (informacija ateina iš išmokas išmokančios 				įmonės)
neism_pr_k	Neišmokėjimo priežasties kodas arba išmokėjimo pagal įgaliojimą ar išmokėta globėjui požymis (informacija ateina iš Paslaugų teikėjo):
			1 Gavėjas mirė 
			2 Gavėjas nerastas
			3 Neišmokėta savivaldybės prašymu
			4 Gavėjas nurodytu adresu negyvena
			5 Išmokėta pagal įgaliojimą 
			6 Išmokėta globėjui
pasto_marsr	Pristatymo maršrutas – nepildoma 
paso_nr	Paso numeris – nepildoma
asm_id		Gavėjo numeris socialinės apskaitos sistemoje „Parama“
ism_isk_suma	Išskaitymo suma – pildoma tik tikslinėms kompensacijoms, kitais atvejais „0.00“
ism_suma	Visa išmokėjimo suma
ein_menuo	Mėnuo, už kurį mokama, pvz., 201002
fin_slt		Finansavimo šaltinis (0)
			1 Valstybės biudžetas
			2 Kitos lėšos
			3 Vietinis biudžetas
			4 Vietinis biudžetas (mokiniams)
poz_mok	Galimos reikšmės būtų  N – nemokėti, neužpildytas laukas reiškia mokėti

-->
<!ATTLIST Line
ze_id CDATA #REQUIRED
nr CDATA #REQUIRED
asm_k CDATA # IMPLIED
pens_byla CDATA #REQUIRED
adr CDATA #REQUIRED
vardas CDATA #REQUIRED
pavarde CDATA #REQUIRED
ism_ein_suma CDATA #REQUIRED
ism_pra_suma CDATA #REQUIRED
ism_data CDATA #IMPLIED
neism_pr_k CDATA #IMPLIED
pasto_marsr CDATA # IMPLIED
paso_nr CDATA #IMPLIED
asm_id CDATA #REQUIRED
ism_isk_suma CDATA # IMPLIED
ism_suma CDATA #REQUIRED
ein_menuo CDATA #REQUIRED
fin_slt CDATA # IMPLIED>
poz_mok CDATA # IMPLIED

23. Perkančioji organizacija su Paslaugų teikėju keičiasi duomenimis elektroniniu paštu ar kitu duomenų keitimosi būdu, kuris aptariamas atskiru Perkančiosios organizacijos ir Paslaugų tiekėjo susitarimu.
24. Kiekviena Paslaugų teikėjui siunčiama rinkmena prieš užkodavimą suspaudžiama ZIP formatu (*.ZIP).
	25. Sėkmingai paimtų rinkmenų sąrašą (tekstinė rinkmena – rinkmenos vardas DDMMHHmm.txt, kur DD – diena, MM – mėnuo, HH – valandos, mm - minutės) Paslaugų teikėjas persiunčia elektroniniu paštu ar kitu duomenų keitimosi būdu. Sąraše Paslaugų teikėjas išvardina visas sėkmingai importuotas duomenų rinkmenas, atskirdamas CR LF simboliu. Perkančioji organizacija pagal šį sąrašą šalina rinkmenas iš elektroninių išmokų mokėjimo duomenų pateikimo katalogo.
26. Importo metu Paslaugų teikėjas atlieka šiuos duomenų rinkmenos patikrinimus:
	Patikrinimas
	Veiksmas

	Ar privalomuose laukuose yra pateikta informacija?
	Jei informacijos nėra eilutės lygyje – eilutė atmetama ir grąžinama perkančiajai organizacijai. Duomenys importuojami, tačiau eilutė pažymima statusu neišmokėta ir nurodoma neišmokėjimo priežastis – blogas įrašas.
Jei informacijos nėra žiniaraščio lygyje – žiniaraštis atmetamas ir grąžinamas perkančiajai organizacijai. Duomenys importuojami, tačiau visos žiniaraštyje esančios eilutės pažymimos statusu neišmokėta su neišmokėjimo priežasties kodu – blogas įrašas.
Jei informacijos nėra paketo lygyje – duomenų rinkmena grąžinama perkančiajai organizacijai.

	Ar duomenis galima priskirti perkančiajai organizacijai?
	Tikrinama ar duomenis galima susieti su konkrečiu Paslaugų teikėjo sistemoje esančia perkančiąja organizacija. Jei perkančioji organizacija randama – duomenys importuojami. Jei perkančioji organizacija nerandama – duomenų rinkmena neimportuojama, o Paslaugų teikėjo atsakingam darbuotojui suformuojamas pranešimas apie perkančiosios organizacijos neradimą.
Importo procedūra kartojama kol importas pavyksta.

	Ar galima nustatyti struktūrinį padalinį, kuriam priklauso žiniaraščiai? 
	Jei negalima nustatyti struktūrinio padalinio, arba reikšmė nėra lygi “0”, žiniaraštis atmetamas ir grąžinamas perkančiajai organizacijai. Duomenys importuojami, tačiau visos žiniaraštyje esančios eilutės pažymimos statusu neišmokėta su neišmokėjimo priežasties kodu – blogas įrašas.

	Ar paketo lygyje nurodytas žiniaraščių skaičius atitinka su faktiškai esančiu duomenų rinkmenoje?
	Jei neatitinka, duomenų rinkmena grąžinama perkančiajai organizacijai.

	Ar paketo lygyje nurodytas eilučių skaičius atitinka su faktiškai esančiu duomenų rinkmenoje?
	Jei neatitinka, duomenų rinkmena grąžinama perkančiajai organizacijai.

	Ar paketo lygyje nurodyta suma atitinka su faktiškai esančia duomenų rinkmenoje?
	Jei neatitinka, duomenų rinkmena grąžinama perkančiajai organizacijai.

	Ar žiniaraštyje nurodyta eilučių suma atitinka nurodyta eilutėse?
	Jei neatitinka, žiniaraštis atmetamas ir grąžinamas perkančiajai organizacijai. Duomenys importuojami, tačiau visos žiniaraštyje esančios eilutės pažymimos statusu neišmokėta su neišmokėjimo priežasties kodu – blogas įrašas.

	Ar žiniaraštyje nurodytas eilučių skaičius atitinka su faktiškai esančiu?
	Jei neatitinka, žiniaraštis atmetamas ir grąžinamas perkančiajai organizacijai. Duomenys importuojami, tačiau visos žiniaraštyje esančios eilutės pažymimos statusu neišmokėta su neišmokėjimo priežasties kodu – blogas įrašas.


27. Paslaugų teikėjas pateikia elektroniniu paštu ar kitu duomenų keitimosi būdu nepriimtų duomenų rinkmenų sąrašą (tekstinė rinkmena – rinkmenos vardas failedDDMMHHmm.txt, kur DD – diena, MM – mėnuo, HH – valandos, mm - minutės), kuriame išvardina visas nepriimtas duomenų rinkmenas bei išvardina atmetimo priežastis atskirdamas duomenų rinkmenas su atmetimo priežastimis CR LF simboliu.
28. Duomenų rinkmeną priėmus su klaidomis Paslaugų teikėjas atsiunčia elektroniniu paštu ar kitu duomenų keitimosi būdu duomenų rinkmeną, kurioje bus tik klaidingai priimti įrašai pateikiami ta pačia struktūra kaip ir buvo priimti. Duomenų rinkmenos pavadinimas flp te_[POŽYMIS]_YYMMDD_XXX_err.xml, kur err nurodo, kad duomenų rinkmenoje yra pateikiami klaidingi įrašai, o likusi pavadinimo dalis atitinka priimtos duomenų rinkmenos pavadinimą. Kiekviena grąžinama elektroninių išmokų mokėjimo duomenų rinkmena prieš užkodavimą suspaudžiama ZIP arba lygiaverčiu formatu į vieną archyvą.
29. Elektroninius išmokų mokėjimo duomenis, papildytus mokėjimo duomenimis, Paslaugų teikėjas grąžina Perkančiajai organizacijai mokėjimo terminui pasibaigus vienu kartu per 2 darbo dienas nuo išmokų išmokėjimo dienos, bet ne vėliau kaip iki kiekvieno mėnesio 28 dienos. 
30. Grąžinamą rinkmeną paslaugų teikėjas siunčia elektroniniu paštu ar kitu duomenų keitimosi būdu.
31. Kiekviena grąžinama elektroninių išmokų mokėjimo duomenų rinkmena prieš užkodavimą suspaudžiama ZIP arba lygiaverčiu formatu.
32. Tokiu atveju, kai Paslaugų teikėjas išmoką išmokėjo ne žiniaraštyje nurodytam arba jo įgaliotam asmeniui arba globėjui, yra surašomas pažeidimo aktas dalyvaujant Perkančiosios organizacijos atstovui. Jeigu jis neatvyksta sutartu laiku arba atsisako dalyvauti, pažeidimų aktas surašomas jam nedalyvaujant. Jei toks šiurkštus pažeidimas įvyko dėl Paslaugų teikėjo neteisingų veiksmų, Paslaugų teikėjas savo lėšomis išmoką išmoka žiniaraštyje nurodytam arba jo įgaliotam asmeniui arba globėjui nepažeisdamas kitų Techninės specifikacijos ir Sutarties sąlygų.
____________________________________




2026 m. _______________ d.
Paslaugų sutarties Nr._____
2 priedas

SUSITARIMAS DĖL ASMENS DUOMENŲ TVARKYMO

2026 m. ______________d. 
Jurbarkas

Jurbarko rajono savivaldybės administracija, juridinio asmens kodas 188713933, kurios registruota buveinė yra Dariaus ir Girėno g. 96, 74187 Jurbarkas,  duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktorės Rūtos Vančienės, veikiančios pagal Jurbarko rajono savivaldybės administracijos nuostatus, ir ______________, įmonės kodas ______________, kurios registruota buveinė yra ______________, duomenys apie įstaigą kaupiami ir saugomi Lietuvos Respublikos juridinių asmenų registre, ______________, veikiančio pagal______________, sudarė šį susitarimą dėl asmens duomenų tvarkymo (toliau – Susitarimas). 
Susitarimas reguliuoja asmens duomenų tvarkymo santykius, kylančius iš 2024 m. _________, Socialinių išmokų mokėjimo ir pristatymo į namus viešojo pirkimo-pardavimo sutarties, Nr._______ (toliau – Sutartis), kuria teikiamos socialinių išmokų išmokėjimo ir pristatymo į namus paslaugos. 
______________veikia kaip asmens duomenų tvarkytojas (toliau – Tvarkytojas), o Jurbarko rajono savivaldybės administracija veikia kaip asmens duomenų valdytojas (toliau – Valdytojas). Tvarkytojas ir Valdytojas Susitarime abu kartu vadinami Šalimis, o kiekvienas atskirai – Šalimi. 
Susitarimas yra neatsiejama Sutarties dalis. Susitarimas nepakeičia jokių kitų galiojančios Sutarties nuostatų, sąlygų ar terminų, išskyrus tuos atvejus, kurie specialiai aptarti šiame Susitarime. 
Vykdydamos Susitarimą Šalys vadovaujasi Bendruoju duomenų apsaugos reglamentu (ES) 2016/679 (toliau – BDAR), Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų tvarkymą (toliau kartu – Asmens duomenų apsaugos teisės aktai). 
Susitarime pateikiamos sąvokos, prasidedančios didžiąja raide, suprantamos taip, kaip jos apibrėžtos šiame Susitarime ir/ar Sutartyje. Kitos Susitarime vartojamos sąvokos suprantamos taip, kaip jos apibrėžtos Asmens duomenų apsaugos teisės aktuose. 
I. ASMENS DUOMENŲ TVARKYMAS
1.1. Tvarkytojas įsipareigoja: 
1.1.1. įgyvendinti technines bei organizacines priemones, pakankamai užtikrinančias, kad Tvarkytojo atliekamas asmens duomenų tvarkymas atitiktų Asmens duomenų apsaugos teisės aktų reikalavimus ir būtų užtikrinta duomenų subjektų teisių apsauga;
1.1.2. tvarkyti Susitarimo 5.4. p. nurodytų rūšių asmens duomenis tik pagal Valdytojo pateiktus dokumentais įformintus nurodymus, išskyrus atvejus, kai tai daryti reikalauja Tvarkytojui taikomuose teisės aktuose nustatyti reikalavimai. Tvarkytojas informuoja Valdytoją, jei atsiranda kliūčių laikytis Valdytojo nurodymų. Pirminiai Valdytojo nurodymai Tvarkytojui yra pateikti šiame Susitarimo skyriuje;
1.1.3. užtikrinti, kad Tvarkytojo darbuotojai ar kiti jo pasitelkiami asmens duomenis tvarkyti įgalioti subjektai yra įsipareigoję užtikrinti konfidencialumą arba juos saisto teisiškai įpareigojančios konfidencialumo prievolės;
1.1.4. atsižvelgdamas į duomenų tvarkymo pobūdį, padėti Valdytojui taikydamas tinkamas technines ir organizacines priemones, kiek tai įmanoma, kad būtų įvykdyta Valdytojo pareiga atsakyti į duomenų subjektų prašymus pasinaudoti BDAR nustatytomis duomenų subjekto teisėmis. Tuo atveju, jeigu Tvarkytojas gauna su asmens duomenų tvarkymu susijusį duomenų subjekto paklausimą, prašymą ar skundą, jis nepagrįstai nedelsiant persiunčiamas Valdytojui. Šalys patvirtina, kad Valdytojas yra atsakingas už duomenų subjektų bei trečiųjų asmenų prašymų, paklausimų ar skundų dėl jo valdomų asmens duomenų priėmimo klausimo, nagrinėjimo, sprendimo, atsakymo pateikimo ir susijusių veiksmų įgyvendinimo užtikrinimą;
1.1.5. atsižvelgdamas į duomenų tvarkymo pobūdį bei turimą informaciją, imtis visų priemonių, kurių reikalaujama pagal BDAR 32 str., tai pat padėti Valdytojui užtikrinti pranešimo apie asmens duomenų saugumo pažeidimą (BDAR 33-34 str.), poveikio duomenų apsaugai vertinimo bei išankstinių konsultacijų (BDAR 35-36 str.) prievolių laikymąsi;
1.1.6. imtis protingų priemonių nutraukti duomenų tvarkymą po Sutarties pasibaigimo ir, jei kitaip nenumato taikomi Europos Sąjungos ar Lietuvos Respublikos teisės aktai, Valdytojo dokumentiniame prašyme nurodyto pasirinkimo pagrindu imtis protingų priemonių ištrinti arba kitaip padaryti neprieinamais ir nenaudojamais (įskaitant jų kopijas) arba Valdytojui grąžinti visus asmens duomenis. Pažymėtina, kad Tvarkytojas, teikdamas paslaugas, veikia kaip mokėjimo paslaugos teikėjas, todėl asmens duomenis tvarko šiai veiklai taikomuose galiojančiuose teisės aktuose nustatyta apimtimi, tvarka ir terminą;
1.1.7. sužinojęs apie duomenų saugumo pažeidimą – apie tai nepagrįstai nedelsdamas pranešti Valdytojui bei imtis priemonių jo pašalinimui ir galimų neigiamų pasekmių sumažinimui.
1.2. Valdytojas įsipareigoja:
1.2.1. įgyvendinti technines bei organizacines priemones, pakankamai užtikrinančias, kad asmens duomenų perdavimas Tvarkytojui atitiktų Asmens duomenų apsaugos teisės aktų reikalavimus ir būtų užtikrinta duomenų subjektų teisių apsauga;
1.2.2. kai taikoma, pagal Asmens duomenų apsaugos teisės aktuose nustatytus reikalavimus informuoti duomenų subjektus apie jų duomenų tvarkymą ir perdavimą Tvarkytojui bei, kai taikoma, jo pasitelktam subtvarkytojui;
1.2.3. tuo atveju, kai Valdytojas reikalauja taikyti specialias (t. y., viršijančias teisės aktuose numatytus reikalavimus) technines ir organizacines priemones, padengti visas Tvarkytojo išlaidas, skirtas įgyvendinti ir (ar) palaikyti (jei tai reikalinga) tokias specialias technines ir organizacines priemones. Valdytojo rašytinis prašymas taikyti specialias technines ir organizacines priemones iš anksto prieš mažiausiai 30 (trisdešimt) kalendorinių dienų, suformuluotas aiškiai, konkrečiai, specifiškai ir tokiu būdu, kad jo turinį galėtų suprasti ir realiai įgyvendinti ir taikyti kiekvienas vidutinių sugebėjimų informacinių technologijų ar kitos atitinkamos srities specialistas.
1.3. Šalys įsipareigoja fizinius asmenis (savo darbuotojus, įgaliotinius ar kitus atstovus), kuriuos pasitelkia Sutarties vykdymui ar administravimui, tinkamai ir laiku informuoti apie tai, kad jų asmens duomenys (pavyzdžiui, vardas, pavardė, telefono numeris, elektroninio pašto adresas) gali būti perduoti kitai Šaliai ir gali būti jos tvarkomi. Taip pat, kai tai reikalinga, pateikti jiems Asmens duomenų apsaugos teisės aktuose numatytos apimties informaciją apie jų asmens duomenų tvarkymą. 
1.4. Susitarimo V skyriuje nurodyta su Valdytojo atliekamu asmens duomenų tvarkymu susijusi informacija, kaip to reikalauja BDAR 28 str. 3 d. Valdytojas, pateikdamas išankstinį motyvuotą rašytinį pranešimą Tvarkytojui, gali keisti Susitarimo V skyriaus nuostatas tik tais išimtiniais atvejais, kai mano, kad toks pakeitimas yra pagrįstas ir būtinas Sutarties vykdymui. Susitarimo V skyrius nei vienai iš Šalių nesuteikia jokių papildomų teisių ar pareigų. Šiame punkte numatytu būdu ir tvarka Valdytojo atlikti Susitarimo V skyriaus pakeitimai įsigalioja ir Tvarkytojo atliekamam asmens duomenų tvarkymui taikomi praėjus Šalių raštu suderintam atliekamų pakeitimų pobūdžiui proporcingam įgyvendinimo terminui. Valdytojas turi pareigą Tvarkytojui atlyginti dėl šiame punkte numatyta tvarka atliktų Susitarimo V skyriaus pakeitimų įgyvendinimo Tvarkytojo patirtas išlaidas. 
II. PAGALBINIAI ASMENS DUOMENŲ TVARKYTOJAI
2.1. Valdytojas Tvarkytojui suteikia bendrąjį leidimą Valdytojo valdomų asmens duomenų tvarkymui pasitelkti pagalbinius asmens duomenų tvarkytojus (toliau – Subtvarkytojai). Iki Sutarties sudarymo dienos Tvarkytojo pasitelkti Subtvarkytojai yra nurodyti Susitarimo 5.7. p. ir tokiu būdu Tvarkytojui suteikiama teisė toliau naudotis jų paslaugomis.
2.2. Prieš pasitelkdamas naują Subtvarkytoją Tvarkytojas privalo apie tai iš anksto pranešti Valdytojui, kuris turi teisę motyvuotu rašytiniu pranešimu nesutikti su Subtvarkytojo pasitelkimu. Tvarkytojas turi teisę pratęsti susitarimus ar sutartis su iki Sutarties sudarymo pasitelktais Subtvarkytojais apie tai iš anksto pranešęs Valdytojui, išskyrus atvejus, kai iš esmės pasikeičia su iki Sutarties sudarymo pasitelktais Subtvarkytojais sudarytų sutarčių sąlygos asmens duomenų tvarkymo srityje. 
2.3. Tvarkytojas užtikrina, jog jo pasitelktam Subtvarkytojui sutartimi bus nustatytos ne mažesnės apimties asmens duomenų apsaugos prievolės, negu tos, kurios Tvarkytojui yra nustatytos šiame Susitarimo skyriuje, visų pirma, prievolė pakankamai užtikrinti, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų Asmens duomenų apsaugos teisės aktų reikalavimus. Tvarkytojo pasitelkto Subtvarkytojo atžvilgiu Valdytojas įgyja tokias pat teises, kokias pagal šį Susitarimo skyrių turi Tvarkytojo atžvilgiu.
III. AUDITAS
3.1. Valdytojo rašytinio prašymo pagrindu Tvarkytojas pateikia Valdytojui informaciją, būtiną siekiant įrodyti, kad vykdomi prašyme nurodyti šiuo Susitarimo skyriumi Tvarkytojo prisiimti įsipareigojimai, ir Susitarimo 3.2.-3.7. p. nustatyta tvarka sudaro sąlygas bei padeda Valdytojui ar jo įgaliotam auditoriui atlikti Sutarties pagrindu vykdomo asmens duomenų tvarkymo ar atliekamų asmens duomenų tvarkymo operacijų auditą ar patikrinimą.
3.2. Valdytojas, pageidaudamas įgyvendinti teisę atlikti auditą ar patikrinimą, privalo apie tai iš anksto, tačiau ne vėliau nei prieš 30 (trisdešimt) kalendorinių dienų, raštu pranešti Tvarkytojui ir imtis visų įmanomų priemonių siekiant išvengti galimos žalos Tvarkytojui ir jo veiklos sutrikdymo dėl tokio audito ar patikrinimo atlikimo.
3.3. Jei Valdytojas siekia atlikti auditą ar patikrinimą Tvarkytojo patalpose, Tvarkytojas turi teisę nesuteikti tokio leidimo, jeigu auditą ar patikrinimą siekiantis atlikti asmuo nepateikia patikimų įrodymų apie savo tapatybę ar įgaliojimus atlikti auditą ar patikrinimą arba patekimas į patalpas nėra iš anksto suderintas su Tvarkytoju.
3.4. Šalys susitaria, kad tuo atveju, jei Tvarkytojas ne vėliau nei prieš 12 (dvyliką) mėnesių iki Valdytojo pranešimo dėl audito ar patikrinimo atlikimo gavimo savo lėšomis atliko auditą (vidaus ar išorės), apimantį šios Sutarties pagrindu atliekamų asmens duomenų tvarkymo operacijų patikrą, Tvarkytojas gali Valdytojui pateikti tokio audito išvadų kopiją bei nurodyti, kokie susiję pakeitimai įgyvendinti ir (ar) planuojami, ir tokiu atveju bus laikoma, kad Valdytojo teisė atlikti auditą yra tinkamai įgyvendinta. 
3.5. Šalies iniciatyva atliekamo audito ar patikrinimo išlaidos visais atvejais tenka jį inicijuojančiai Šaliai.
3.6. Visa audito ar patikrinimo medžiaga, taip pat Tvarkytojo pateikta informacija, yra konfidenciali ir be išankstinio Tvarkytojo rašytinio sutikimo negali būti atskleista jokiems tretiesiems asmenims. Pažeidęs šio punkto nuostatas Valdytojas atlygina visus nuostolius, kuriuos Tvarkytojui sukėlė informacijos atskleidimas nesilaikant šiame punkte numatytos tvarkos.
3.7. Tuo atveju, jei kompetentinga institucija reikalauja Valdytojo pateikti audito ar patikrinimo medžiagą, išvadas arba kitą Susitarimo III skyriuje nustatyta tvarka gautą informaciją, Valdytojas apie tai turi iš anksto informuoti Tvarkytoją, ir, taikomų teisės aktų leidžiama apimtimi, su Tvarkytoju suderinti kompetentingoms institucijoms teikiamos informacijos apimtį. 
IV. ATSAKOMYBĖ
4.1. Šalis, kuri nevykdo ar netinkamai vykdo Susitarimu prisiimtus įsipareigojimus ar dėl jų kitai Šaliai pateikia neteisingus pareiškimus ar garantijas, Susitarimo 4.2. p. numatyta apimtimi tai kitai Šaliai atlygina dėl to atsiradusius tiesioginius nuostolius. Bendra atsakomybė, be kita ko, apima ir baudas, kitas pinigines sankcijas ir/ar mokesčius, mokamus priežiūros institucijoms. Šalys neprisiima atsakomybės už kitos Šalies pelno netekimą, reputacijos praradimą, bet kokius kitus netiesioginius nuostolius ir jų padarinių žalą.
4.2. Susitarimo 4.1. p. numatyta Šalies atsakomybė, teisės aktų leidžiama apimtimi, ribojama paskutinių 3 (trijų) mėnesių atlygio, sumokėto Tvarkytojui už paslaugas pagal Sutartį, dydžiu. 
4.3. Tvarkytojas yra visiškai atsakingas Valdytojui už Susitarimo II skyriuje numatyta tvarka pasitelkto Subtvarkytojo prievolių vykdymą.
4.4. Tvarkytojas nebus atsakingas už žalą dėl jo atliekamo asmens duomenų tvarkymo ar iš jo išplaukiančius asmens duomenų tvarkymo pažeidimus tais atvejais, kai tai lėmė netikslūs, netinkami ar neteisėti Valdytojo nurodymai arba netikslūs, neišsamūs ar nekorektiškai (netinkamu formatu ar būdu) Valdytojo pateikti asmens duomenys.
V. INFORMACIJA APIE ASMENS DUOMENŲ TVARKYMĄ
5.1. Asmens duomenų tvarkymo tikslas – išmokų pristatymo ir išmokėjimo paslaugų teikimas.
5.2. Asmens duomenų tvarkymo pobūdis – atliekamos tik asmens duomenų tvarkymo tikslui pasiekti arba teisės aktuose nustatytų reikalavimų tinkamam vykdymui užtikrinti reikalingos asmens duomenų tvarkymo operacijos.
5.3. Asmens duomenų tvarkymo pagrindas – Sutarties vykdymas.
5.4. Asmens duomenų rūšys – baigtinį asmens duomenų tvarkymo tikslui pasiekti reikalingų asmens duomenų rūšių sąrašą Valdytojas nurodo išmokų mokėjimo žiniaraščiuose.
5.5. Asmens duomenų subjektų kategorijos – išmokų gavėjai ir jų teisėti atstovai.
5.6. Asmens duomenų tvarkymo trukmė – iki Sutarties galiojimo pasibaigimo (išskyrus atvejus, kai taikomos Susitarimo 1.1.6 papunktyje numatytos sąlygos).
5.7. Subtvarkytojai – nėra.
VI. BENDROSIOS NUOSTATOS
6.1. [bookmark: _Hlk55387114]Susitarimas įsigalioja nuo pasirašymo dienos ir galioja, kol galioja arba yra taikoma Sutartis, taip pat pasibaigus Sutarčiai tiek, kiek reikia tinkamai atlikti likusius su duomenų tvarkymu susijusius įsipareigojimus. 
6.2. Susitarimas sudaromas, aiškinamas ir vykdomas pagal Lietuvos Respublikos teisę ir Bendrąjį duomenų apsaugos reglamentą. 
6.3. Visi ginčai ar pretenzijos, kylantys dėl Susitarimo vykdymo, bus sprendžiami pagal Sutartyje įtvirtintas ginčų sprendimo taisykles.
6.4. Susitarimui taikomos visos bendrosios Sutarties nuostatos. Esant prieštaravimų, kai jie susiję su asmens duomenų tvarkymu, tarp Susitarimo sąlygų ir kitų tarp Šalių sudarytų susitarimų, susijusių su Sutartimi, taip pat Sutarties sąlygų, bus taikomos Susitarimo nuostatos.

